AQUA แวลู่แน่น-พุ่งกระฉูด 10% รับเม็ดเงินโฆษณาธ.ค.64 โต 7% จับตางบ Q4 ฟื้นเด่น
AQUA แวลู่แน่น-พุ่งกระฉูด 10% รับเม็ดเงินโฆษณาเดือนธ.ค.64 โต 7% จับตางบ Q4 ฟื้นเด่น-ฟากราคาหุ้นต่ำบุ๊ก
AQUA แวลู่แน่น-พุ่งกระฉูด 10% รับเม็ดเงินโฆษณาเดือนธ.ค.64 โต 7% จับตางบ Q4 ฟื้นเด่น-ฟากราคาหุ้นต่ำบุ๊ก
19 ม.ค. 2565

ผู้สื่อข่าวรายงานว่าวันนี้ (19 ธ.ค. 2564) ราคาหุ้นบริษัท อควา คอร์เปอเรชั่น จำกัด (หาชน) หรือ AQUA ณ เวลา 12:04 น.อยู่ที่ระดับ 0.73 บาท  บวก 0.07 บาท หรือ 10.61% สูงสุดที่ 0.74 บาท ต่ำสุดที่ 0.66 บาท ด้วยมูลค่าซื้อขาย 587.75 ล้านบาท ราคาหุ้นต่ำกว่ามูลค่าหุ้นทางบัญชีที่ระดับ 0.94 บาท

บล.โนมูระ พัฒนสิน ระบุในบทวิเคราะห์วันนี้(18 ม.ค.2565) ว่า เม็ดเงินโฆษณารวมทุกสื่อเดือน ธ.ค.2564 อยู่ที่ 8,718 ลบ. (ลดลง 8% เทียบช่วงเดียวกันของปีก่อน,โต 7% เทียบเดือนก่อนหน้า) ฟื้นตัวเทียบเดือนก่อนหน้า ต่อเนื่องตามสถานการณ์ COVID-19 ในประเทศคลี่คลายดีขึ้น แต่ลดลง เนื่องจากสถานการณ์ COVID-19 ยังไม่ดีเท่าช่วงเดียวกันของปีก่อน รวมงวดไตรมาส 4/2564  เม็ดเงินโฆษณารวมอยู่ที่ 24,657 ลบ. (ลดลง8% เทียบช่วงเดียวกันของปีก่อน, โต 19% เทียบไตรมาสก่อนหน้า) ฟื้นตัวเทียบไตรมาสก่อนหน้า และลดลง เทียบช่วงเดียวกันของปีก่อน รวมทั้งปี 2564 เม็ดเงินโฆษณารวมทุกสื่ออยู่ที่ 91,742 ล้านบาท ลดลง 2% เทียบช่วงเดียวกันของปีก่อน
ภาพรวมไตรมาส 4/2564 สื่อที่ฟื้นตัวดีคือ สื่อโรงหนัง(ลดลง 4%เทียบช่วงเดียวกันของปีก่อน,โต 2,178% เทียบไตรมาสก่อนหน้า)  สื่อ Outdoor (ลดลง 3% เทียบช่วงเดียวกันของปีก่อน,โต 28% เทียบไตรมาสก่อนหน้า) ขณะที่สื่อทีวี (ลดลง 6% เทียบช่วงเดียวกันของปีก่อน,โต 11% เทียบไตรมาสก่อนหน้า) ยังครองส่วนแบ่งเม็ดเงินโฆษณาสูงสุดที่ 66%
โดยคาดผลประกอบการ (ไม่รวมรายการพิเศษ)ไตรมาส 4/2564  ของผู้ประกอบการในกลุ่ม Media ฟื้น  และลดลง เทียบช่วงเดียวกันของปีก่อน ทิศทางเดียวกัน กับเม็ดเงินโฆษณา มีเพียง WORK (โต 150% เทียบช่วงเดียวกันของปีก่อน, โต 25% เทียบไตรมาสก่อนหน้า) เติบโตได้ทั้ง เทียบช่วงเดียวกันของปีก่อน และเทียบไตรมาสก่อนหน้า  จากฐานในช่วงเดียวกันของปีก่อน